ତୀବ୍ର ନେକ୍ରୋଟାଇଜିଂ ଅଲସରେଟିଭ ଜିଞ୍ଜିଭାଇଟିସ
ତୀବ୍ର ନେକ୍ରୋଟାଇଜିଂ ଅଲସରେଟିଭ ଜିଞ୍ଜିଭାଇଟିସ ( ANUG ), ଯାହାକୁ ଟ୍ରେଞ୍ଚ ପାଟି ଭାବରେ ମଧ୍ୟ କୁହାଯାଏ, ଏହା ମାଢ଼ିର ଏକ ପ୍ରକାର ସଂକ୍ରମଣ ।  ଏଥିରେ ଯନ୍ତ୍ରଣା, ରକ୍ତସ୍ରାବ ଏବଂ ଦାନ୍ତ ମଧ୍ୟବର୍ତ୍ତୀ ସ୍ଥାନରେ ଘାଆ ହୋଇଯାଏ ।  ଅନ୍ୟାନ୍ୟ ଲକ୍ଷଣ ମଧ୍ୟରେ ଖରାପ ନିଶ୍ୱାସ, ବଡ଼ ଲସିକା ଗ୍ରନ୍ଥି ଏବଂ ଥକାପଣ ଅନ୍ତର୍ଭୁକ୍ତ ହୋଇପାରେ ।  ଆରମ୍ଭ ସାଧାରଣତ  ହଠାତ୍ ହୋଇଥାଏ । ଜଟିଳତା ମଧ୍ୟରେ ନେକ୍ରୋଟାଇଜିଂ ଅଲସରେଟିଭ୍ ପେରିଓଡୋଣ୍ଟାଇଟିସ୍ (NUP) କିମ୍ବା କ୍ୟାନକ୍ରମ୍ ଓରିସ୍ ହୋଇପାରେ । 

ବିପଦ କାରକଗୁଡିକ ହେଉଛି ଧୂମପାନ, ଅସ୍ୱାସ୍ଥ୍ୟକର ପାଟି, ପୁଷ୍ଟିହୀନତା, ମାନସିକ ଚାପ ଏବଂ ଏଚ୍.ଆଇ.ଭି /ଏଡସ୍ ଭଳି ଦୁର୍ବଳ ପ୍ରତିରକ୍ଷା ପ୍ରଣାଳୀ ।  ଏହା ଫ୍ୱୁଜିଫର୍ମ ଓ ସ୍ପିରୋଚିଟ୍ ପ୍ରକାରର ଗ୍ରାମ-ନେଗେଟିଭ ବ୍ୟାକ୍ଟେରିଆ କାରଣରୁ ହେବା ଦେଖାଯାଏ ।  ଏହା ଛୁଆଁ ରୋଗ ନୁହେଁ।  ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ।|  ଏହାକୁ ଏକ ନେକ୍ରୋଟାଇଜିଂ ମାଢ଼ି ରୋଗ ଭାବରେ ଶ୍ରେଣୀଭୁକ୍ତ କରାଯାଇଛି। 

ମୃତ ମାଢ଼ି ତନ୍ତୁ ନିଷ୍କାସନ, କ୍ଲୋରହେକ୍ସିଡାଇନ୍ ଗ୍ଲୁକୋନେଟ ଦେଇ ପାଟି ଧୋଇବା ଏବଂ ଆଣ୍ଟିବାୟୋଟିକ‌ଦ୍ୱାରା ଚିକିତ୍ସା କରାଯାଏ ।  ପ୍ରାୟ ପାଟିରେ ମେଟ୍ରୋନିଡାଜୋଲ ବ୍ୟବହୃତ ହୁଏ ।  ପୁନରାବୃତ୍ତି ରୋକିବା ପାଇଁ ପାଚନ ସ୍ୱଚ୍ଛତାକୁ ଉନ୍ନତ କରିବା ଗୁରୁତ୍ୱପୂର୍ଣ୍ଣ ହୁଏ ।  ଚିକିତ୍ସା ସହିତ ଏହା ସାଧାରଣତଃ କିଛି ଦିନ ପରେ ଏହାର ଉନ୍ନତି ହୁଏ । 

ତୀବ୍ର ନେକ୍ରୋଟାଇଜିଂ ଅଲସରେଟିଭ ଜିଞ୍ଜିଭାଇଟିସ ଏକ ବିରଳ ରୋଗ ଅଟେ ।  ଖ୍ରୀଷ୍ଟପୂର୍ବ ଚତୁର୍ଥ ଶତାବ୍ଦୀରୁ ଏହି ଅବସ୍ଥା ଜଣାଶୁଣା।   ଆଧୁନିକ ଚିକିତ୍ସା ବର୍ଣ୍ଣନା ଜନ୍ ହଣ୍ଟରଙ୍କ ଦ୍ୱରା ୧୭୭୮ ମସିହାରୁ ଆରମ୍ଭ ହୋଇଥିଲା ।  ଖରାପ ପରିସ୍ଥିତି ଏବଂ ଅତ୍ୟଧିକ ଚାପ ଯୋଗୁଁ ଅନେକ ସୈନିକଙ୍କର ଏହି ରୋଗ ହୋଇଥିଲା ।

ଆଧାର 

ଚିକିତ୍ସା ବିଜ୍ଞାନ
Translated from MDWiki